पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. राजधानी में उमस भरी भीषण गर्मी के बाद शाम ढलते ही अचानक आई आंधी और बारिश ने मौसम को सुहावना बना दिया। मौसम विभाग के अनुसार शुक्रवार को भी मौसम सुहावना रहेगा और गुरुवार की तुलना में अधिक बारिश होने की संभावना है।
हालांकि अधिकतम तापमान 40 डिग्री सेल्सियस के पास ही बना रहेगा। गर्मी से जूझ रहे लोगों ने बारिश का लुत्फ भी उठाया और जमकर खुद को भिगोया।
मौसम विभाग के मुताबिक, गुरुवार को राजधानी में दिन भर गर्म हवा और तेज धूप के बाद शाम करीब चार बजे मौसम ने करवट ले ली और 5.30 बजे तक 14.6 मिमी बारिश हुई। यही नहीं अधिकतम तापमान 43.2 था तो न्यूनतम तापमान सामान्य से दो डिग्री गिर कर 25.7 डिग्री सेल्सियस तक पहुंच गया।
जबकि नमी 92-37 प्रतिशत दर्ज की गई। मौसम विभाग के अनुसार बारिश पश्चिमी विक्षोभ की वजह से हुई है। वैज्ञानिकों के अनुसार आज तापमान 41 से 29 डिग्री सेल्सियस के बीच रहेगा।
दिल्ली ट्रैफिक पुलिस के मुताबिक, तेज चली हवाओं से कई जगह सड़कों पर पेड़ों के गिरने और तारों के टूटने से ट्रैफिक प्रभावित रहा। इसके अलावा तुगलक रोड, पृथ्वीराज रोड, लाजपत नगर मार्ग पर आउटर रिंग रोड, दक्षिण दिल्ली में साउथ एक्सटेंशन व वेस्ट दिल्ली में रानीबाग, पटेल नगर आदि सड़कों पर भारी ट्रैफिक जाम रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn